รบกวนสอบถามคะ พอดีดิฉันไปถอนฟันเพื่อจะจัดฟัน ถอนไป 3 ซี่ ไปถอนมาเช้าวันอาทิตย์ วันนี้วันศุกร์ ยังมีอาการบวมเลือดซึมๆ มีกลิ่นปาก และเริ่มปวดฟันลามขึ้นกกหูซ้ายและขึ้นขมับ เริ่มเป็นมากเมื่อวันพฤหัสบดี มันเป็นผลข้างเคียงรุนแรงไหมคะ ต้องทำอย่างไร อัตรายมากหรือเปล่าคะ แล้วส่วนใหญ่แล้วถอนฟันมันจะหายกี่วันอ่าคะ ขอบมากคะ
สวัสดีครับสำหรับอาการปวดเจ็บ หลังจากการถอนฟัน อาจเป็นอาการอักเสบทั่วไป(Inflammatory process) ซึ่งจะมีอาการปวด บวม มีไข้ต่ำๆได้ การรักษา ประกอบด้วย การประคบเย็นบริเวณที่อักเสบ(Cold compress) การใช้ยาลดอาการอักเสบที่ไม่ใช่สเตียรอยด์(NSAIDs)ส่วนภาวะแทรกซ้อนอื่นๆ หลังการทำหัตถการในช่องปากคือ การติดเชื้อ อาการจะปวด บวม และมีไข้สูง คล้ายคลึงกันกับอาการอักเสบ แต่จะเป็นอยู่นาน และอาการไม่บรรเทาหลังใช้ยา NSAIDsส่วนใหญ่อาการอักเสบจะหายภายใน 5-7 วัน หากอาการเป็นมากขึ้น แนะนำให้รับการตรวจกับทันตแพทย์อีกครั้งครับ